open-index/open-wikipedia-markdown huggingface dataset:
Emma Zackrisson

**Emma Zackrisson** (født 1979) er en svensk profesjonell golfspiller på Ladies European Tour.

Etter journaliststudier og universitetsgolf i USA ble Zackrisson proff i 2002 da hun på høsten gjennomgikk LETs kvalifiseringsskole og kvalifiserte seg for 2003-sesongen. Et lite gjennombrudd kom i 2004 med andreplassen i Ladies Central European Open, men det store gjennombruddet kom i 2008. Foruten seieren i det spanske åpne mesterskapet hadde hun tre andre topp-ti-plasseringer, og kom på 20.-plass på tourens pengeliste. 

## Meritter
### Seire på Ladies European Tour
* 2008 Open de Espana Femenino

## Eksterne lenker
* Profil på ladieseuropeantour.com
Stian Nickolay Qvistgaard

**Stian Nickolay Qvistgaard** (født 28. mai 1989) er en norsk tidligere  ishockeyspiller. Han spilte løper på A-laget til Stjernen og Comet Halden, moderklubben hans er Sparta Warriors, har også spilt aldersbestemt landslag.

## Referanser


## Eksterne lenker
*
Johanna Johansson

**Johanna Johansson** (født Westerberg 1977) er en svensk profesjonell golfspiller på Ladies European Tour.

Johansson kvalifiserte seg for Ladies European Tour (LET) i 2002 via kvalifiseringsskolen høsten 2001. Den første topp-ti-plasseringen kom i 2004, da hun kom på delt 7.-plass på Tenerife. Den første og hittil eneste seieren kom i 2009 i Portugal. I desember 2009 fikk hun en sønn med sin forlovede, tennisspilleren Joachim «Pim-Pim» Johansson, som hun giftet seg med i 2010. Hun var tilbake på touren i 2010, og fikk blant annet en delt åttendeplass i Portugal i turneringen hun hadde vunnet året før.

## Meritter
### Seire på Ladies European Tour
* 2009 Ladies Open of Portugal

## Eksterne lenker
* 
* Profil på ladieseuropeantour.com
Jonas Gabrielsen

**Jonas Gabrielsen** (født 1982) er en norsk tidligere hockeyspiller. Han spillte løper for Comet Halden fram til 2016. Han har også spilt for aldersbestemte landslag.

## Referanser


## Eksterne lenker
*
Ederdemningen

**Ederdemningen** (tysk: *Edertalsperre*) er en demning i elva Eder, beliggende i Landkreis Waldeck-Frankenberg sørvest for Kassel i Hessen, Tyskland. Den demmer opp innsjøen Edersee, som med 12 km² er den nest største kunstig oppdemmede innsjøen i Tyskland. 

Anlegget har knyttet til seg Waldeck vannkraftverk – et såkalt pumpekraftverk som nytter to oppdemmede reservoarer hvorav ett er Edersee, og har installert vannkraftkapasitet på 704 MW effekt. Ellers er det også en direkte installert vannkraftverk i selve demningen, med 20 MW effekt.

Demningen ble innviet i 1914, og ble bombet av britiske fly i 1943. Demningen er en betong buedam på 250-400 meter, med høyde 47 meter og en byggekostnad i 1914 på 25 millioner gullmark.
Waldeck vannkraftverk

**Waldeck vannkraftverk (I – II)** er et vannkraftverk langs elva Eder i Landkreis Waldeck-Frankenberg, sørvest for Kassel i Hessen, Tyskland. Det er tilknyttet et nedre reservoar som utgjøres av Affolderner See, og et øvre reservoar som dels er et kunstig anlegg (Waldeck I), og dels får vann fra Ederdemningen *(Edertalsperre)* som ligger 3&nbsp;km lengre nord og demmer opp innsjøen Edersee.

Anlegget er et såkalt pumpekraftverk som nytter to oppdemmede reservoarer, og har installert vannkraftkapasitet på 460 – 704 MW. Operatør er E.ON.

Arbeidet med vannkraft i Waldeck I startet ikke før i 1929 og var ferdig i 1932. Dette anlegget fikk installeert 140 MW effekt, og fikk ny bygning og turbin i 2006. Waldeck II ligger nedenfor Ederdemningen men likeovenfor Affolderner See, og ble bygget ut 1969&ndash;1974. Det har kunstig overbekken samt får vann fra Edersee.

## Se også
* Liste over verdens største vannkraftverk

## Eksterne lenker
* 
* Beskrivelse hos E.ON.
Tidu

**Titu** (kinesisk: 提督: pinyin: *Tí dū*, Wade-Giles: *T'i tu*) var en kinesisk militær rang under Qing-dynastiet. Den ble gitt til øverstkommanderende for hærstyrkene for en provins, eller for øverstkommanderende for en eller flere flåtestyrker.
Ragnar Line Auglend

**Ragnar Line Auglend** (født 8. januar 1949 i Vadsø, død 2. januar 2020) var en norsk dommer og forsker ved Det juridiske fakultet ved Universitetet i Bergen.

Han var politimester i Sarpsborg og Hordaland politidistrikter. Han var sjef for Politihøgskolen og avdelingsdirektør i Politiavdelingen i Justisdepartementet.

Han var hovedforfatter av utkastet til ny politilov, som ble avgitt til Justis- og politidepartementet i 1991.

Auglend var medlem av 22. juli-kommisjonen som gransket hedelsesforløpet i forbindelse med terrorangrepene i Oslo og på Utøya 22. juli 2011. 

Auglend ble i 2002 tildelt Politiets hederskors.

## Referanser
Linda Motrøen Paulsen

**Linda Motrøen Paulsen** (født 16. mars 1980) er en norsk lektor, skoleleder og tidligere visepresident i Norges Røde Kors. 

Paulsen er utdannet lektor i realfag og har vært assisterendde rektor ved Stanges videregående skole i Harstad og Borkenes. Hun har også vært avdelingsleder ved St. Svithun videregående skole i Stavanger.  

I statsråd fredag 12. august 2011, ble hun oppnevnt som medlem av 22. juli-kommisjonen som utredet hendelsesforløpet i forbindelse med terrorangrepene i  Oslo og på Utøya, 22. juli 2011. 

Fra september 2021 er hun oppvekstsjef i Kvæfjord kommune.

## Referanser
Qi Jiguang

**Qi Jiguang** (forenklet kinesisk: 戚继光, tradisjonell kinesisk: 戚繼光, pinyin: *Qī Jìguāng*; født 12. november 1528 i Luqiao i fylket Weishan i provinsen Shandong i Kina, død 5. januar 1588 i Penglai) var en kinesisk militær leder under Ming-dynastiet.

## Liv og virke
### Bakgrunn
Qi Jiguang kom fra en familie med lange militære tradisjoner. En av hans forfedre hadde tjent som offiser under Hongwu-keiseren og falt i kamp. Da Zhu Yuanzhang ble den grunnleggende keiser av Ming-dynastet forlente han familien Qi med den arvelige post som kommandant av garnisjonen i Dengzhou, som senere er blitt et subdistrikt i Penglai.

### Militær
Qi Jiguang gjorde seg først fortjent ved sin kamp mot japanske sjørøvere langs Kinas østkyst. For da hans far døde overtok Qi Jiguang kommandoen over Dengzhougarnisonen bare 17 år gammel. Idet hans søsken var enda yngre giftet han seg med fru Wang og lot henne styre de hjemlige anliggendene mens han konsentrerte seg om striden. Ved siden av å bygge opp det maritime forsvaret ved garnisonen tok han og hans styrker etterhvert en stadig vesentligere del av forsvaret av Jizhou (薊州, øst for dagens Beijing) mot mongolske plyndringsangrep i perioden 1548 til 1552. 

Etter Qis fremganger med å bekjempe piratene og mot mongolene ble han militær treningsekspert, og i 1568 fikk Qi Jiguang kommandoen over Jizhougarnisonen. Og etterlot seg militære instruksjonsskrifter om dette, med beskrivelse av kampmetoder og øvelsesmetoder.

General Qi Jiguang leder utbyggingen av Den kinesiske mur som et bolverk mot mongolene. Han hadde også overoppsynet med byggeprosjektet til å begynne med. En rekke allerede bestående murstrekninger ble integrert i denne dels renoverte, men i det vesentlige nybygde ming-muren. Qi Jiguangs innsats gjaldt den viktige strekningen fra Juyongguan til Shanhaiguan.  
Qi Jiguang ble pensjonert i 1585.

I bydistriktet Jiaojiang (椒江) i byen Taizhou finnes det en minnehall for Qi Jiguang.

## Verker
* *Leitfaden zum Faustkampf von General Qi Jiguang*. Übersetzt von Dr. Martin Bödicker. CreateSpace Independent Publishing Platform 2014, ISBN 978-1505806595
* *紀效新書* [Ny håndbok for utprøvde militære konsepter]. 華聯出版社，台北 1983. 
* *練兵實紀* [Praktiske notater om troppeutdannelse]. I: 刘鲁民(主编)：*中国兵书集成.* 中国人民解放军出版社, 北京 1998, 第19册. 

## Referanser


## Litteratur
* Yu Peiming: *Qi Jiguang*. Jiangsu Renmin Chubanshe, 1983.
* Kai Filipiak: *Die chinesische Kampfkunst – Spiegel und Element traditioneller chinesischer Kultur.* Leipziger Universitätsverlag, Leipzig 2001
* Thammy Evans: The Great Wall of China: Beijing & Northern China, Bradt Travel Guides, 2006,  ISBN.
* William Lindesay: The Great Wall Revisited: From the Jade Gate to Old Dragon's Head, Harvard University Press, 2008,  ISBN 0674031490.
* Clifford M. Gyves: An English Translation of General Qi Jiguang's "Quanjing Jieyao Pian" , University of Arizona, 1993, ISBN 0674031490.
Hanne Bech Hansen

**Hanne Bech Hansen** (født Hanne Vagner, 1939–2016) var en dansk politikvinne som var direktør for Københavns Politi frem til 2009.

Bech Hansen var i 1958 elev ved Marselisborg Gymnasium. 23 år gammel giftet hun seg med overlege Jørgen Bech Hansen, (d. 2002). Hun tok graden cand.jur. fra Aarhus Universitet i 1964 og arbeidet deretter som advokatfullmektig i Odense. I 1970 ble hun politifullmektig ved Odense Politi. 14 år senere, i 1984, ble hun visepolitimester ved Gentofte Politi. To år etter ble hun sjef for Rigspolitiets personalavdeling, før hun i 1988 tok over som politimester for Politiets Efterretningstjeneste (PET).

Fra 1993 ble hun statsadvokat for København, Frederiksberg og Tårnby. I 1995 tok hun over som politidirektør ved Københavns Politi, og forble i jobben frem til hun gikk av 70 år gammel i 2009.

Hanne Bech Hansen var formann for Epidemikommissionen i Københavns kommune og Københavns lufthavn, Kastrup. Hun var videre medlem av Rådet for Større Færdselssikkerhed, utvalgt av Justitsministeriet.

12. august 2011 ble Bech Hansen av Kongen i statsråd i Norge utnevnt til medlem av 22. juli-kommisjonen som skulle utrede hendelsesforløpet i forbindelse med terrorangrepene i Oslo og på Utøya, 22. juli 2011.

## Utmerkelser
I 1989 ble Bech Hansen utnevnt til ridder av Dannebrogordenen. I 1995 ble hun plassert i rangfølgens klasse II nr. 12. Foreningen Aktive Kvinder i Danmark kåret henne til Årets Aktive Kvinde i Danmark i 2001. I 2005 ble hun forfremmet til kommandør av 1. grad av Dannebrogordenen.

Hun har også mottatt Hæderstegnet for 25 års god tjeneste i Civilforsvaret, Den Kongelige Norske Fortjenstorden, Den islandske falkeorden, Den hellige skatts orden (Zui ho sho) (Japan) samt Forbundsrepublikken Tysklands fortjenstorden (Tyskland).

## Referanser


## Kilder
* Hanne Bech Hansens biografi på Kvindebiografisk Leksikon
* Portrett av Hanne Bech Hansen på Politi.dk
Karin Straume

**Karin Straume** (født 30. april 1951) er direktør for kompetanse og personell i Helsedirektoratet.

Straume var fylkeslege i Finnmark, stasjonert i Vadsø. Hun er allmennmedisiner med samfunnsmedisin som spesialitet. 

I statsråd fredag 12. august 2011, ble Straume oppnevnt som medlem av 22. juli-kommisjonen som skal utrede hedelsesforløpet i forbindelse med terrorangrepene i  Oslo og på Utøya, 22. juli 2011. 

## Referanser
Regierungsbezirk Osnabrück

**Regierungsbezirk Osnabrück** ble opprettet i 1885 og var en av seks Regierungsbezirke i provinsen Hannover i Kongeriket Preussen og senere Fristaten Preussen. I 1946 utgjorde den en av åtte Regierungsbezirke i den nye tyske delstaten Niedersachsen. Regierungsbezirk Osnabrück ble i 1978 slått sammen med Regierungsbezirk Aurich og Verwaltungsbezirk Oldenburg til den nye forvaltningsenheten Regierungsbezirk Weser-Ems.
Panke

**Panke** er en sideelv til Spree og renner gjennom Brandenburg og Berlin i Tyskland. Elven er den tredje største i Berlin.

Elvens navn har gitt opphav til navnene til kommunen Panketal i Brandenburg og til bydelen Pankow og ortsteilen Pankow i Berlin. 

## Geografi

Panke har sin kilde i boligområdet Pankeborn () nordøst for byen Bernau i Landkreis Barnim, Brandenburg. Videre innenfor landkreis Barnim går elvens løp gjennom kommunen Panketal før den når grensen til Berlin.

Over grensen til Berlin går elven inn i bydelen Pankow og innenfor denne ortsteilene Buch, Karow, Blankenburg, Französisch Buchholz, Niederschönhausen og endelig ortsteilen Pankow. 

Fra bydelen Pankow går elven inn i bydelen Mitte og først ortsteilen Gesundbrunnen, like ved grensen til orsteilen Reinickendorf. I Wedding deler elven seg i den regulerte *Nordpanke* som renner ut i Spree ved Nordhafen ved . Pankes opprinnelige nedre løp kalles *Sørpanke (Südpanke)* og fortsetter videre inn i ortsteilen Mitte til den munner ut i Spree under gaten Schiffartsdamm ved teatret Berliner Ensemble ved . 


Fil:Pankeborn 03.JPG|Kilden ved Pankeborn
Fil:Berlin - Theater am Schiffbauerdamm & Panke, 2005.jpg|Elvens opprinnelige utløp ved Theater am Schiffbauerdamm
Fil:Pankemuendung Nordhafen.jpg|Det omregulerte utløpet i Nordhafen


## Eksterne lenker
*
Ikosidodekaeder

Et **ikosidodekaeder** er et arkimedisk legeme med 12 pentagonale og 20 trekantede sideflater, 30 hjørner og 60 kanter. Denne blir konstruert ved å avstumpe (kutte av) halvparten av kantene i begge ender av et dodekaeder, hvilket etterlater et legeme med både et dodekaeders 12 og et ikosaeders 20 sider.  Det samme kan også gjøres med et ikosaeder.

## Areal og volum
Arealet *A* og volumet *V* til et ikosidodekaeder med sidelengde *a* er:
:A = (5\sqrt{3}+3\sqrt{25+10\sqrt{5}}) a^2 \approx 29.3059828a^2
:V = \frac{1}{6} (45+17\sqrt{5}) a^3 \approx 13.8355259a^3.

## Avstumpingssekvens

Fil:Uniform polyhedron-53-t0.svg|Dodekaeder
Fil:Uniform polyhedron-53-t01.png|Avstumpet dodekaeder
Fil:Uniform polyhedron-53-t1.png|Ikosidodekaeder
Fil:Uniform polyhedron-53-t12.png|Avstumpet ikosaeder
Fil:Uniform polyhedron-53-t2.svg|Ikosaeder


## Se også
*Arkimedisk legeme
*Dodekaeder
*Ikosaeder
Paul Pogba

**Paul Labile Pogba** (født 1993) er en fransk fotballspiller som spiller for AS Monaco FC.

Han spilte også for Manchester United i perioden fra 2016 til 2022. Han har også spilt for blant andre Le Havre AC og en tidligere periode med Juventus. Pogba har dobbelt statsborgerskap  ettersom Pogbas foreldre er fra Guinea og Frankrike. I 2022 vendte han gratis tilbake til Juventus etter at kontrakten hans i Manchester United gikk ut etter 2021/2022-sesongen.

Den 11. september 2023 ble han suspendert på ubestemt tid etter å ha avlagt en dopingprøve med for høye verdier av testosteron. Han ble den 29. februar 2024 utestengt i 4 år for bruk av testosteron. Utestengelsen ble 4. oktober 2024 redusert til 18 måneder, hvilket innebar at han kunne gjenoppta trening i januar 2025, og spille fotball i mars 2025.

Juventus offentliggjorde 15. november 2024 at klubben var kommet til enighet med Pogba om at kontrakten hans avsluttes den 30. november 2024.

Den 28 juni bekreftet As Monaco at de hadde signert Pogba.

## Familie
Han har to brødre som også er fotballspillere; Florentin Pogba, som per april 2022 spiller for franske FC Sochaux-Montbéliard, og Mathias Pogba som i august 2021 gikk til ASM Belfort.

## Karriere
Alex Ferguson skrøt av den unge midtbanespilleren etter spill i FA Youth Cup og uttalte at han var et så stort talent at om han ikke fikk sjansen, ville noen andre klubber komme på banen når kontrakten hans med Manchester United gikk ut. Pogba fikk sin seniordebut for Manchester United i den engelske ligacupen mot Leeds United AFC den 20. september 2011, og spilte også den påfølgende ligacupkampen mot Aldershot Town FC. Han fikk sin ligadebut mot Stoke City FC den 31. januar 2012, men fikk ikke tilstrekkelig tillit hos Ferguson.

Da United hentet tilbake Paul Scholes, etter at han opprinnelig hadde lagt opp, bestemte Pogba seg for å bytte klubb for å kunne utvikle seg bedre. Pogba signerte for Juventus i overgangsvinduet sommeren 2012, hvor han ble sett på som en nøkkelspiller i en alder av 21 år.

Den 20. oktober 2012 scoret han sitt første mål for Juventus mot SSC Napoli, da Juventus vant 2-0.

Den 8. august 2016 ble han hentet tilbake til Manchester United for 105 milloner euro, samt 5 millioner euro i bonuser.

## Landslaget
Pogba har spilt for det franske landslaget siden slutten av 2013, og er derfor ikke lengre tilgjengelig for Guineas landslag.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.  vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

## Meritter
### Manchester United
* Ligacupen: (1) 2017
* Europaligaen: (1) 2016/17

### Landslag
* VM i fotball 2018

## Referanser


## Eksterne lenker
*
Ennepe-Ruhr-Kreis

**Ennepe-Ruhr-Kreis** er en Landkreis i Ruhrområdet, i Regierungsbezirk Arnsberg i Landschaftsverbands Westfalen-Lippe og Regionalverband Ruhr. Kretsen ble opprettet den 1. august 1929 i provinsen Westfalen i Fristaten Preussen gjennom en sammenslåing av de delene av kretsene Kreis Hattingen og Landkreis Hagen som ikke ble innlemmet i byene Hagen og Bochum. Siden 1946 har kretsen vært en del av den tyske delstaten Nordrhein-Westfalen.

## Referanser


## Eksterne lenker
*
Landkreis Hagen

**Landkreis Hagen** var en Landkreis som eksisterte fra 1817 til 1929 i Regierungsbezirk Arnsberg innenfor provinsen Westfalen i kongeriket Preussen og senere Fristaten Preussen. Dens områder ble i 1929 delvis overført til de nye bykretsene Hagen og Witten, og delvis til den nye Ennepe-Ruhr-Kreis.
Abraham Hvidsten

**Abraham Hvidsten** (født 1878, død 1944) var en norsk organist og en sentral skikkelse i musikklivet i Skien.

Han ble født i Sem i Vestfold og tok organisteksamen i 1895. I 1897 ble han organist i garnisonskirken i Horten før han overtok som organist i Skien i 1901. I tillegg til å være fast organist i Skien kirke ble han leder og dirigent for Skiens Musikkforening og Bymusikken i Skien. Han var også dirigent og leder av Skien Mannssangforening og av Ynglingeforeningens kor (senere KFUM-koret). Ved Skien Latinskole dannet han eget kor og orkester som holdt årlige konserter fra 1909 til 1941 da krigen satte en stopper for foreningsarbeidet.

Abraham Hvidsten komponerte og arrangerte flere sanger og musikkstykker blant annet kantaten «Vår». Han har også satt melodi til «Skienssangen» med tekst av Bjarne Olaussen. Utenfor Skien kirke er Dyre Vaas skulptur *Tonen* reist til minne om Abraham Hvidsten.

## Litteratur
* Leif K. Roksund: *…toners flukt mot sky. Om Skiens Musikkforening med glimt fra byens musikkliv*. Byminner 31. Utgitt av Selskapet for Skien bys vel 2001
* Erik Kullerud: *Skien kirke 1894-1994*. Utgitt av Skien Menighetsråd og Selskapet for Skien bys vel 1994

## Eksterne lenker
* Dyre Vaas skulptur ''Tonen''
Fotokjemi

**Fotokjemi**, et felt innen kjemi, er studien av interaksjoner mellom atomer, små molekyler og elektromagnetisk stråling (fremfor alt synlig lys samt infrarød og ultrafiolett stråling). Fotokjemi kan betraktes som en del av den fysikalske kjemien.

## Se også
* Fotoelektrisk effekt
* Bølge–partikkel-dualiteten
* Comptonspredning
* Ioniserende stråling

## Kilder
* Atkins, P og de Paula, J. *Atkins' Physical Chemistry.* Oxford, Storbritannia: Oxford University Press, 2002. ISBN 0-19-879285-9
* Bruice, PY. *Organic Chemistry.* Upper Saddle River, New Jersey, USA: Pearson Education, 2004. ISBN 0-13-121730-5
Kuboktaeder

Et **kuboktaeder** er et arkimedisk legeme med totalt 14 sideflater, 12 hjørner og 24 kanter. Dette blir konstruert ved å avstumpe (kutte av) en halvparten av kantene i alle hjørner av en kube. Det samme kan også gjøres med et oktaeder.

## Areal og volum
Arealet *A* og volumet *V* til et kuboktaeder med sidelengde *a* er:
:A = (6+2\sqrt{3})a^2 \approx  9.4641016a^2
:V = \frac{5}{3} \sqrt{2}a^3 \approx 2.3570226a^3.

## Avstumpingssekvens

Fil:Uniform polyhedron-43-t0.svg|Kube
Fil:Uniform polyhedron-43-t01.png|Avstumpet kube
Fil:Uniform polyhedron-43-t1.svg|Kuboktaeder
Fil:Uniform polyhedron-43-t12.png|Avstumpet oktaeder
Fil:Uniform polyhedron-43-t2.svg|Oktaeder


## Se også
*Arkimedisk legeme
*Tetraeder
Svoveltrioksid

**Svoveltrioksid** (SO3) er et svært flyktig stoff hvis damp bidrar til sur nedbør. Svoveltrioksid og svoveldioksid dannes når man brenner svovel, for eksempel svovel som finnes i olje. Svoveltrioksid dannes også av at en del av luftens svoveldioksid oksideres, noe som mengdemessig balanseres av at svoveltrioksiden lett reagerer med vannmolekyler til svovelsyre. Ren svoveltrioksid er i romtemperatur enten i fast eller væskeform. Svoveltrioksid kan krystalliseres på tre ulike måter; α, β og γ, og de ulike krystallformene har ulike smeltepunkt.
Alan Kernaghan

**Alan Kernaghan** (født 25. april 1967 i Otley i England) er en irsk tidligere fotballspiller og senere trener som er mest kjent fra sin periode i forsvaret til den engelsk klubben Middlesbrough, men også fra en rekke andre engelske og skotske klubber. Kernaghan fikk 26 landskamper og ett mål for  i perioden 1993 til 1996, og var blant annet med i troppen til VM i fotball 1994 i USA.

## Klubbkarriere
Kernaghan begynte sin spillerkarriere hos Middlesbrough FC i mars 1985, hvor han spilte over 200 seriekamper og scoret 16 mål frem til september 1993. Han var for øvrig også på et kortere låneopphold hos Charlton Athletic i vårsesongen fra januar til mai 1991. I september 1993 ble han solgt til Manchester City FC, under ledelse av manager Brian Horton, for 1,6 millioner pund. Her slet han med å etablere seg på førstelaget, og ble i sin tur lånt ut til klubbene Bolton Wanderers FC (august 1994 til mai 1995), Bradford City AFC (februar til mai 1996) og St. Johnstone FC (september til desember 1997).

I desember 1997 gikk Kernaghans kontrakt med Manchester City ut, og like etter signerte han under på en permanent kontrakt med den skotske klubben St. Johnstone FC. På McDiarmid Park spilte han i fire sesonger og fikk med seg 60 seriekamper og fem scoringer. I august 2001 dro han videre på en fri overgang til Brechin City FC, men ble kun i klubben en måned før han dro videre til Clyde FC i september. Her var han i begynnelsen en fast førstelagsspiller, men tok omsider over rollen som spillende manager for klubben. Han fikk tilsammen 63 seriekamper før han gikk derfra i august 2004 til fordel for Livingston FC.

I Livingston var han spillende assistenttrener under manager Allan Preston, og fikk fire seriekamper for klubben, før både Preston og Kernaghan ble sparket som følge av dårlige resultater. I januar 2005 skrev han under en kontrakt med Falkirk FC, hvor han også hadde en trenerrolle, men forlot klubben i september 2005 til fordel for en rolle som spillende manager for Dundee FC. Han fikk for øvrig sparken fra Dundee i april 2006 som følge av dårlige resultater. Kernaghan er i dag ungdomstrener for den skotske protestantiske storklubben Rangers, hvor han ble dens første trener fra katolske Irland.

## Landslagskarriere
Kernaghan fikk sin landslagsdebut for  i en VM-kvalifiseringskamp mot  i september 1992. Han ble tatt i troppen under VM i fotball 1994 av landslagstrener Jack Charlton, men var ubenyttet reserve gjennom hele turneringen og fikk dermed ikke spille noen av Irlands kamper. Kernaghan fikk totalt 26 landskamper og ett mål for Irland frem til 1996.

## Referanser


## Eksterne lenker
*
UNPF

**UNPF**, formelt **United Nations Peace Forces**, var hovedkvarteret for FNs fredsbevarende styrker i det tidligere Jugoslavia etablert ved FNs sikkerhetsråds resolusjon 982 datert 31. mars 1995. Hovedkvarteret samordnet FN-styrkene i UNCRO i Kroatia, UNMIBH i Bosnia-Hercegovina og UNPREDEP i Makedonia, som i 1995 ble etablert som separate styrker ved omorganisering av UNPROFOR. UNPF holdt til i Zagreb i Kroatia. UNPF regnes ikke som en egen fredsbevarende styrke.  Virksomheten opphørte 31. januar 1996.

Norge bidro fra 1995 til 1996 bidro med 162 offiserer til UNPF.

## Referanser
Liste over norske militære bidrag i utenlandsoperasjoner etter 1945

**Liste over norske militære bidrag i utenlandsoperasjoner etter 1945** gir en oversikt over norsk militær deltagelse, beordret av norske myndigheter, i militære operasjoner utenfor Norges grenser.

Mange av operasjonene, særlig før slutten på den kalde krigen, gjelder deltagelse i FNs fredsbevarende styrker. Rett etter andre verdenskrig deltok Norge også i de allierte seiersmaktenes okkupasjon av Tyskland. Etter den kalde krigen omfatter norsk deltagelse i utenlandsoperasjoner også militære operasjoner foretatt av NATO, Den europeiske union, Organisasjonen for sikkerhet og samarbeid i Europa (OSSE) eller i koalisjoner ledet av USA. Listen omfatter ikke Forsvarets deltagelse i øvelser og heller ikke norske bidrag til NATOs stående flåtestyrker.

Opplysningene for perioden 1945 til 2008 er hentet fra *[[Stortingsmelding]] nr. 34 (2008–2009)* supplert med informasjon fra nettstedet *I tjeneste for Norge*. Tallene for antall nordmenn som har deltatt i operasjonene er akkumulert totalantall for hele perioden Norge har bidratt med militært personell. For nyere og pågående utenlandsoperasjoner må tallene ventes å oppjusteres i takt med fortsatte norske styrkebidrag. Årstallene gjelder perioden Norge deltok med personell, med mindre annet er bemerket i parentes. De respektive operasjonene kan ha vært startet tidligere og også pågått etter at den norske deltagelsen var avsluttet.

Oversikten er supplert med andre operasjoner med kjent norsk deltagelse, også FN-operasjoner der FN selv opplyser at Norge har bidratt med militært personell. Listen er også supplert med nyere operasjoner etter at Stortingsmeldingen ble levert, og med eldre operasjoner som ikke er nevnt i denne. For de fleste av disse er det totale antallet norske tjenestegjørende ukjent.

I tillegg til militært personell, har Norge også bidratt med politifolk og sivile i internasjonale operasjoner. Operasjoner der Norge utelukkende har bidratt med politifolk eller sivile er ikke tatt med på listen.

For flere av operasjonene finnes det medaljer som er godkjent til bruk på norsk militær uniform, herunder medaljer fra FN og NATO.

## Oversikt over utenlandsoperasjoner med norsk militær deltagelse

## Referanser


## Litteratur
* Kristoffer Egeberg: *Fredsnasjonen Norge*, Kagge, 2017. ISBN 978-8248919070
**Intops. Norske soldater, internasjonale operasjoner. Politisk vilje, militær evne, personlig innsats*,  redigert av Dag Leraand, Forsvarsmuseet, 2012. ISBN 978-82-91218-59-5
* Kim Søderstrøm: *Veteran. Historier om nordmenn i krig*, Kagge, 2018. ISBN 9788248921394

## Eksterne lenker
* Internasjonale operasjoner , Forsvaret
* ''I tjeneste for Norge'', Forsvaret
Bestevenner (album)

***Bestevenner*** er et musikkalbum med Knut Lystad og Marianne Mørk under navnet Mokke & Høst, utgitt i 1984.

## Sporliste
## «Venneprat»
# «Bestevenner» (Mørk/Thingnæs)
## «Venneprat»
# «Forelsket i deg» (Mørk/Thingnæs)
## «Venneprat»
# «Hundedagis» (Mørk/Thingnæs)
## «Venneprat»
# «Katten Tass» (Mørk/Thingnæs)
## «Venneprat»
# «Hipp Hopp» (Mørk/Thingnæs)
## «Venneprat»
# «Ønskekvisten» (Mørk/Thingnæs)
## «Venneprat»
# «Alle andre får jo lov» (Mørk/Thingnæs)
## «Venneprat»
# «Redd for rare ting» (Mørk/Thingnæs)
## «Venneprat»
# «Leke sammen» (Mørk/Thingnæs)
## «Venneprat»
# «Karneval sprø og gal» (Mørk/Thingnæs)
## «Venneprat»
# «Skoleslutt» (Mørk/Thingnæs)
## «Venneprat»
# «Høsten går sin gang» (Mørk/Thingnæs)
## Medvirkende
### Musikere
* Knut Lystad - sang
* Marianne Mørk - sang, låtskriver
* Frode Thingnæs - trombone, perkusjon, produsent, låtskriver, musikkarrangement 
* Henryk Lysiak - keyboard, saksofon, perkusjon, fløyte
* Kalle Helgesen - gitar
* Bjørn Jacobsen - bass 
* Pål Thowsen - trommer, perkusjon
* Rune Haglund - trompet
* Erling Bøhn - saksofon 
* Jan Thoresen - fløyte
### Øvrige medvirkende
* Ingar Helgesen - tekniker
* Erling Jørgensen - tekniker
* Morten Krogvold - coverfoto
* Specter AS - coverdesign 
## Eksterne lenker
* Bestevenner
William av Tyr

**William av Tyr** eller **Vilhelm av Tyr** (født ca. 1130 i Jerusalem, død 29. september 1186 samme sted) var en middelaldersk kirkemann og krønikeskriver. Han var erkebiskop av Tyr i dagens Libanon. 

## Liv og virke
William av Tyrs foreldre var sannsynligvis franske. Han studerte i Europa, antagelig i Paris, og ble i 1163 erkedegn  i Tyrus (og Nasaret). Han stod i stor gunst hos kong Amalarik I av Jerusalem, som tok ham til lærer for sin sønn Balduin og betrodde ham med diplomatiske sendeferder til Manuel I Komnenos i Konstantinopel og Frédéric de la Roche i Roma, og til Det tredje Laterankonsil. 

## Forfatterskap
William skrev en beretning av sin del av verden, medtatt de islamske statene, fra Muhammads tid. Dette arbeidet finnes ikke i dag. Han er berømt som forfatteren av historien om Kongedømmet Jerusalem. Krøniken gis ofte tittelen *Historia rerum in partibus transmarinis gestarum* (*Historien til gjerninger utført over havet*) eller *Historia Ierosolimitana* (*Jerusalems historie*). Det ble oversatt til fransk etter hans død.

Han forfattet dessuten en historie i 23 bøker om korstogene (trykt 1549 med tittelen *Bellisacri historia, libris XXIII comprehensa*). Dette verket er en hovedkilde for kunnskapen om korstogene og et av middelalderens mest berømte og leste historieverk. Det omfatter tiden 1095-1184 og ble etterfulgt - på latin av dominikanermunken Pippin (til 1230), på fransk av Bernhard Thesaurarius (til 1274).

Hans historie om Østerland fra Muhammeds til sin egen tid, er gått tapt for ettertiden.

## Referanser


## Litteratur
* Rudolf Hiestand: *Zum Leben und zur Laufbahn Wilhelms von Tyrus.* In: *[[Deutsches Archiv für Erforschung des Mittelalters]].* Bd. 34, 1978, S. 345–380.
* Thomas Rödig: *Zur politischen Ideenwelt Wilhelms von Tyrus* (= *Europäische Hochschulschriften.* Reihe 3: *Geschichte und ihre Hilfswissenschaften.* Bd. 429). Lang, Frankfurt am Main u. a. 1990, ISBN 3-631-42746-8 (Zugleich: München, Universität, Dissertation, 1989).
* Rudolf Hiestand: *Wilhelm von Tyrus.* In: Volker Reinhardt (Hrsg.): *Hauptwerke der Geschichtsschreibung* (= *Kröners Taschenausgabe.* 435). Kröner, Stuttgart 1997, ISBN 3-520-43501-2, S. S. 728–732.
*
Kosovo Verification Mission

**Kosovo Verification Mission (KVM)** også kalt **OSCE Verification Mission in Kosovo** var en operasjon etablert av Organisasjonen for sikkerhet og samarbeid i Europa for å påse at partene i konflikten i Kosovo respekterte bestemmelsene i FNs sikkerhetsråds resolusjon 1199, overvåke valg i provinsen for å sikre at disse ble avviklet på en fri og rettferdig måte, samt rapportere til FN og OSSE om utviklingen i området.
 Operasjonen ble opprettet ved resolusjon av organisasjonens permanente råd datert 25. oktober 1998 og opererte i henhold til avtale med Den føderale republikken Jugoslavia. Kosovo Verification Mission nådde i februar 1999 en maksimal styrke på  ubevæpnede militærobservatører, politifolk og sivile, men ble på grunn av utviklingen i konflikten trukket ut av Kosovo i mars samme år. KVM opererte en tid fra Skopje i Makedonia før den 8. juni 1999 ble erstattet av Task Force for Kosovo. Leder for KVM var den amerikanske diplomaten William Walker. 

Norge bidro med fem offiserer til KVM.

## Referanser
Ekstremofile organismer

**Ekstremofile organismer** er en samlebetegnelse for diverse organismer (vanligvis mikroskopiske) som tåler og/eller trives i ekstreme miljøer. Dette kan omfatte for eksempel ekstreme temperaturer, ekstrem salinitet, ekstremt høye eller lave pH-verdier eller ekstremt høyt trykk. De fleste ekstremofilene er arker, men det finnes også ekstremofile bakterier og eukaryoter.

Ekstermofilene blir delt inn etter hva slags ekstreme forhold de er tilpasset. En bakterie som vokser best ved høye temperaturer blir for eksempel kalt en termofil.
Termofile organismer

**Termofile organismer** er en (mikro)organisme som trives best ved svært høye temperaturer, over 45&nbsp;°C. De fleste har en optimal veksttemperatur mellom 50 og 65&nbsp;°C, men er i stand til å vokse ved 40&ndash;80&nbsp;grader. Ekstreme termofiler blir kalt hypertermofiler og kan takle temperaturer opp i godt over 100&nbsp;°C. Rekorden for vekst i en organisme ble satt i 2003, da ei forskergruppe fikk en arkebakterie til å vokse ved hele 121&nbsp;grader!

Termofiler er som regel mikroskopiske arkar eller bakterier, og finnes gjerne i varme kilder og nær geotermiske dyphavskilder.

Termofoliene blir delt inn i *obligat* og *fakultativt* termofile organismer. Obligate termofiler må ha høye temperaturer for å overleve, mens fakultative termofiler tåler nedkjøing.

## Kilder
* Hogg, Stuart: *Essential Microbiology* Wiley 2005
* Singleton, Paul & Sainsbury, Diana: *Dictionary of microbiology and molecular biology* Wiley 1987
Acidofile organismer

**Acidofile organismer** en organismer som vokser optimalt ved en pH på under 5,5. Dette står i motsetning til nøytrofiler og alkalofiler.

Den største gruppe acidofile organismer er sopp. Det er generelt sett relativt få bakterier som faller innenfor denne kategorien. Dette har å gjøre med måten tredimensjonal proteinstruktur endrer seg på ved sure forhold.

De fleste acidofile organismer har utviklet svært effektive protonpumper til å sørge for at cytoplasma holder seg nær nøytral pH. Dette har gjort at de intracellulære proteinene ikke nødvendigvis har utviklet seg til stabilitet i syre. Det finnes likevel unntak, for eksempel *[[Acetobacter]]*. Denne slekten er viktig innenfor biokjemisk forskning på syrestabilitet.

## Kilder
* Hogg, Stuart: *Essential Microbiology* Wiley, 2005
* Singleton, Paul & Sainsbury, Diana: *Dictionary of Microbiology and Molecular Biology* Wiley, 1987
Polyekstremofile organismer

**Polyekstremofile organismer** er en organisme som kombinerer flere ekstremofile egenskaper. For eksempel kan en polyekstremofil organisme som holder til på toppen av et fjell i Atacamaørkenen være radioresistant xerofil, en psychrofil og en oligotrof. Polyekstremofiler er kjent for sin evne til å tåle både høye og lave pH-verdier.

## Se også
*Bjørnedyr

## Eksterne lenker
* Polyekstremofiler hos David Darlings *Encyclopedia of Astrobiology, Astronomy, and Spaceflight*
AFOR

**AFOR** eller **Albania Force** var en NATO-operasjon som hadde til formål å yte bistand til flyktninger fra Kosovo i Albania i forbindelse med konflikten i Kosovo i 1999. AFOR støttet Albanias regjering og FNs høykommissær for flyktninger i arbeidet. Operasjonen var i virksomhet fra april til september 1999. AFOR ble ledet av generalløytnant John Reith. Styrken hadde  soldater. Norge bidro med 10 offiserer til AFOR.

## Referanser
INTERFET

**INTERFET** eller **International Force for East Timor** var en internasjonal militærstyrke, som i september 1999 ble sendt til Øst-Timor for å stabilisere situasjonen der i påvente av etableringen av FN-styrke i landet. 

Øst-Timor var okkupert av Indonesia og en folkeavstemning i august 1999 skulle avgjøre om landet skulle velge selvstendighet eller tilhøre Indonesia. FNs sikkerhetsråd autoriserte den fredsbevarende styrken UNAMET 11. juni 1999 for å sikre gjennomføring av folkeavstemningen, men før denne kunne utplasseres eskalerte volden i Øst-Timor. FN og Indonesias regjering ble enige om at en midlertidig internasjonal styrke kunne settes inn for å gjenopprette ro og sikkerhet. FNs sikkerhetsråd autoriserte i resolusjon 1264 en flernasjonal styrke. Etter at INTERFET tok kontroll over Øst-Timor ble landet i oktober 1999 overført til FN-administrasjon, UNTAET. INTERFET overlot 23. februar 2000 militær kontroll til denne. Militærpersonell fra INTERFET fortsatte imidlertid i tjeneste for UNTAET.

INTERFET var ledet av Australia.  Generalmajor Peter Cosgrove fra Australia førte kommandoen over INTERFET. INTERFET hadde en styrke på nær  mann, halvparten av disse var australske. 21 andre land bidro med de resterende troppene. Norge bidro med seks offiserer til INTERFET.

## Referanser
Torja

**Torja** (ungarsk uttale: ; rumensk: *Turia*) er en kommune i Kovászna fylke i Romania. Kommunen består av de to landsbyene Torja og Futásfalva (rumensk: *Alungeni*).

Ifølge foreløpige resultater fra folketellingen i 2011, har kommunen 4&nbsp;053 innbyggere, hvorav 4&nbsp;007 hadde ungarsk som morsmål.

Torja er en del av regionen Seklerlandet i Transilvania. Inntil 1918 tilhørte landsbyene Háromszék fylke i Kongedømmet Ungarn. Som følge av Trianon-traktaten ble området i 1920 en del av Romania. Innbyggerne i området tilhører for det meste folkegruppen szeklere. 

## Referanser
Operasjon Essential Harvest

**Operasjon Essential Harvest** også kalt **Task Force Harvest** var en NATO-operasjon i Republikken Makedonia i august–september 2001. Landet hadde opplevd en voldelig konflikt og president Boris Trajkovski henstilte NATO om å bistå. Operasjon Essential Harvest skulle bidra til å avvæpne albanske opprørsgrupper. Den fikk autorisert en styrke på inntil  mann. Operasjonen ble ledet av den danske generalmajor Gunnar Lange. Norge bidro med fem offiserer til operasjonen. 

## Referanser
David Grinspoon

**David H. Grinspoon** er en amerikansk astrobiolog. Han er kurator i astrobiologi ved Denver Museum of Nature and Science. Han har gitt ut en rekke verk, slik som *Lonely Planets: The Natural Philosophy of Alien Life*.

Per 2011 er han interdisiplinær vitenskapsmann for ESAs Venus Express-sonde til Venus.

I 2006 ble han tildelt Carl Sagan-medaljen av Division for Planetary Sciences ved American Astronomical Society.

Han er sønn av Harvard-psykiateren og forfatteren Lester Grinspoon.

## Verk
*Venus Revealed: A New Look Below the Clouds of Our Mysterious Twin Planet (1998)
*Lonely Planets: The Natural Philosophy of Alien Life (2004)

## Referanser
Lotta Wahlin

**Lotta Wahlin** (født 1983) er en svensk profesjonell golfspiller på Ladies European Tour (LET).

Wahlin spilte på satellitt-touren Telia Tour i 2005, og den gode plasseringen hun fikk på pengelisten der kvalifiserte henne for spill på LET fra 2006-sesongen. Både 2006 og 2007 var gode sesonger med flere topp-ti-plasseringer, men det store gjennombruddet kom i 2008. Da ble det to seire og en 7.-plass på pengelisten. 

## Meritter
### Seire på Ladies European Tour
* 2008 Turkish Ladies Open, Wales Ladies Championship of Europe

## Eksterne lenker
* 
* Profil på ladieseuropeantour.com
Vor Frue kirke (Nyborg)

:*For andre kirker med samme navn, se [[Vår Frue kirke ]].*

**Vor Frue kirke** i Nyborg, på Fyn i Danmark, er en kirke bygget i årene 1388-1428.

## Historie
Nyborg kirke ble innviet til jomfru Maria første pinsedag i 1428 av biskop Navne Jensen Krigebusk. Den eldste del av kirken er de fire vestlige fag, som i begynnelsen av 1400-tallet var avsluttet mot øst av en nord-syd-gående mur. Omkring reformasjonen var det oppført tre sammenbygde kapeller med felles tak på kirkens sydside, og Christian III utvidet kirken på 1550-tallet med et ekstra sideskip mot nord i kirkens fulle lengde. Det store vesttårn og det mindre østtårn sto ferdige ca. 1600. Til det store tårn skjenket Frederik II kvadersten fra de nedlagte Gammelkirke og Hjulby kirke. Frem til 1870 fremsto Vor Frue Kirke som en fem-skipet kirke, hvoretter store deler av sideskipene ble revet ned. 

## Inventar

 
Kirkens opprinnelige korbuekrusifiks er sterkt lidelsesbetonet, som skikk og bruk var i gotisk stil. Korsets bladornamenter viser korset som livets tre. I medaljongene ses kobberslangen, Isaks ofring, Absalons død og syndefallet. 

Prekestolen er utført i 1653 av Anders Mortensen, og er et barokt mesterstykke hvor samspillet mellom de mange elementer og ornamenteringer arbeider sammen på å gi stolen liv. Selve oppgangen til prekestolen er trolig av eldre dato, og stammer fra Nyborg slotts nedlagte kirke. Den ble omkring 1600 skjenket av Karen Skram, hvis familievåpen i form av en halv enhjørning, ses på døren til oppgangen.

Foruten en romansk døpefont i granitt med hjørnehoder, har kirken også en renessansefont med himmel i tre. Den ble i 1585 gitt av borgermester Peder Jensen Skriver og hustru Johanne Knudsdatter, hvis bumerker og navnetrekk ses i to av feltene. Fontens to deler er åttekantede med bosserte arkader og voluminøse karyatider. Den øverste delen har trolig vært til å heise opp og ned. 

Blant inventaret finnes også en sirlig dekorert gitterport fra 1649, smidd av Christian IVs kunstsmed Caspar Fincke. Hans bumerke i form av en hammer og en nøkkel lagt i kors, ses i et av feltene. Opprinnelig var porten en inngangsdør til adelskvinnen Karen Krabbe og hennes nære families gravkapell. Det tilhørende epitafium med navn og adskillige våpenmerker befinner seg i det søndre tverrskip, bak en lysglobe fra nyere tid. 

Kirkens hovedorgel er bygget i 1973 av orgelbygger Poul-Gerhard Andersen. Fire av registrene er overflyttet fra et tidligere Demantorgel fra 1834, og tre andre registre stammer trolig fra kirkens første orgel, bygget av den flamske orgelbygger Hans Brebus, som virket under både Frederik II og hans etterfølger. 

I 2005 ble kirkens indre renovert med kalkning, bemaling av benker og nytt stoffbetrekk. Det er ca. 700 sitteplasser.

## Eksterne lenker
* ''Nyborg Vor Frue Kirke'', nyborgkirke.dk 
* ''Nyborg Kirke'', nordenskirker.dk
Operasjon Amber Fox

**Operasjon Amber Fox** også kalt **Task Force Fox** var en militær operasjon i regi av NATO i Republikken Makedonia fra desember 2001 til desember 2002. Operasjonen hadde i oppdrag å beskytte observatører fra Organisasjonen for sikkerhet og samarbeid i Europa, som overvåket iverksettelsen av fredsplanen for Makedonia, der regjeringen og albanske grupper hadde vært i voldelig konflikt. Styrken hadde bare tillatelse til å utføre oppdrag etter forespørsel av Makedonias regjering. Operasjon Amber Fox etterfulgte Operasjon Essential Harvest. Den fikk støtte av FN i FNs sikkerhetsråds resolusjon 1371 av 26. september 2001. Mandaten gikk ut 15. desember 2002. Operasjonen ble etterfulgt av Operasjon Allied Harmony.

Operasjon Amber Fox satte inn omkring  mann. Styrken, kjent Task Force Fox, var ledet av Tyskland. Norge bidro med seks offiserer til operasjonen. 

## Referanser


## Eksterne lenker
* Operation Amber Fox (Task Force Fox), NATO
Operasjon Allied Harmony

**Operasjon Allied Harmony** var en militæroperasjon i regi av NATO i Republikken Makedonia fra desember 2002 til april 2003. Operasjonen hadde i oppdrag å beskytte observatører fra Organisasjonen for sikkerhet og samarbeid i Europa, som overvåket iverksettelsen av fredsplanen for Makedonia, der regjeringen og albanske grupper hadde vært i voldelig konflikt. Den skulle også gi militære råd til Makedonias regjering. Tanken var at EU skulle overta ansvaret for dette med operasjonen EUFOR Concordia, men denne var ikke klar til å tre inn. Operasjon Allied Harmony hadde selv overtatt for Operasjon Amber Fox. Styrken, som besto av omkring 400 mann, var i virksomhet fra 16. desember 2002 til 31. mars 2003. Norge bidro med tre offiserer til operasjonen.

## Referanser


## Eksterne lenker
* Operation Allied Harmony ends), NATO
Charlotta Sörenstam

**Charlotta Sörenstam** (født 1973) er en svensk profesjonell golfspiller som spilte på Ladies European Tour (LET) og LPGA-touren. 

Etter universitetsgolf i USA, ble Sörenstam profesjonell i 1994 og begynte på LET i 1995. Høsten 1996 gjennomgikk hun LPGAs kvalifiseringsskole, og kvalifiserte seg for LPGA-touren 1997.

I 1998 var hun en av seks svenske spillere som kvalifiserte seg for Europas Solheim Cup-lag. 

Søsteren Annika er en av de mestvinnende spillerne på LPGA med 72 seire.

## Meritter
### Seire på LPGA-touren
* 2000 Standard Register PING

### Seire på LPGA of Korea
* 2001 Hyundai Securities Ladies Open

## Referanser


## Eksterne lenker
* 
* Profil på ladieseuropeantour.info
Anders Eriksson

**Anders Eriksson** er navnet til flere personer:

*Anders Eriksson (curlingspiller)
*Anders Eriksson (musiker)
*Anders Eriksson (ishockeyspiller)
*Anders Eriksson (komiker)
*Anders Eriksson (endurofører)
Anders Eriksson (ishockeyspiller)

**Anders Eriksson** (født 9. januar 1975 i Bollnäs) er en svensk ishockeyspiller som spiller i MoDo Hockey. Han har tidligere spilt i NHL for Detroit Red Wings, Chicago Blackhawks, Florida Panthers, Toronto Maple Leafs, Phoenix Coyotes, Chicago Blackhawks og New York Rangers. Han spilte også i Elitserien for MoDo og HV71.

## Referanser


## Eksterne lenker
* 
*  Anders Eriksson på www.hockey-reference.com
*  Anders Eriksson på www.jatkoaika.com
Alex Norén

**Alexander Norén** (født 1982) er en svensk golfspiller på Europatouren.

I 2005 forsøkte Norén å kvalifisere seg for Europatouren via kvalifiseringsskolen, men plasserte seg så lavt at han måtte nøye seg med spill på Challenge Tour i 2006. Men med en seier og andre gode resultater, kom han høyt nok på pengelisten til å få spillerett på Europatouren i 2007. Den første seieren kom i Sveits i 2009.

Under Sommer-OL 2020 i Tokyo som ble arrangert i 2021 ble han nummer 16.
 
## Meritter
### Seire på Europatouren
* 2018 HNA Open de France
* 2017 BMW PGA Championship
* 2016 Aberdeen Asset Management Scottish Open, Omega European Masters, British Masters, Nedbank Golf Challenge
* 2015 Nordea Masters
* 2011 Saab Wales Open, Nordea Masters
* 2009 Omega European Masters

### Seire på Challenge Tour
* 2006 Rolex Trophy

## Eksterne lenker
* 
*
Våpen, pest og stål

***Våpen, pest og stål – Menneskenes historie gjennom 13 000 år*** (engelsk *Guns, Germs, and Steel: The Fates of Human Societies*) er en miljøhistorisk sakprosabok fra 1997 av Jared Diamond. I 1998 vant den Pulitzerprisen og Aventis-prisen for beste vitenskapsbok. I 2005 ble det spilt inn en dokumentarserie produsert av *[[National Geographic Society]]* som var basert på boka. Boka kom i norsk oversettelse av i 2011 av Mie Hidle i 2011 med et forord av Thomas Hylland Eriksen. 

Boka gir Diamonds forklaring på hvordan vestlig sivilisasjon (rettere sagt eurasiske sivilisasjoner, som inkluderer Nord-Afrika) kom til å erobre og dominere andre sivilisasjoner. Boken begynner etter siste istid og legger i sin forklaring vekt på klima og geografi samt tilfeldigheter som at nyttige planter (gress som ble til kornarter) og dyr (uroksen, villsau) levde i den fruktbare halvmåne hvorfra spredning lett skjedd til Europa, Asia og Nord-Afrika. Diamond er sterkt kritiskt til forsøk på å forklare vestens hegemoni med rasemessig, intellektuell eller moralsk overlegenhet. Forfatteren argumenterte for at forskjellene i utviklingstakt kunne forklares gjennom faktorer som miljømessige og geografiske forskjeller. Diamond legger vekt på utvikling av jordbruk og husdyrhold som ga grunnlag for fast bosetting, større familier (og dermed sterk befolkningsvekst) og spesialisering som la grunnlag for teknologisk utvikling, skriftspråk, byer, stater og militærvesen. Jordbruk og husdyrhold var langt mer produktivt og stabilt enn jakt og sanking. Asia, Europa og Nord-Afrika har fra naturens side planter og dyr som er egnet til jordbruk og husdyrhold, og Eurasia er orientert øst-vest med relativt liten klimaforskjell noe som gjorde migrasjon, spredning og ekspansjon enklere ifølge Diamond. Spredning av folk, kunnskap og teknologi var vanskeligere i Afrika og Amerika på grunn av store klimaforskjeller og andre geografiske barrierer. Diamond mener at miljøet (inkludert nærkontakt med husdyr) favoriserte eurasere gjennom at de blant annet utviklet motstandsdyktighet mot infeksjonssykdommer sammenlignet blant urfolket i Amerika. 
 
## Referanser


## Litteratur
* *Våpen, pest og stål: Menneskenes historie gjennom 13 000 år* Spartacus 2011 ISBN 9788243005266
* *Guns, Germs and Steel: The Fates of Human Societies* 1997 ISBN 0-393-31755-2

## Eksterne lenker
* Forskning.no:  Hvordan skal vi forstå menneskets historie?  omtale av boka av Nils Chr. Stenseth
* Klassekampen.no: Vi blir det vi spiser intervju av Jared Diamond av Ida Karine Gullvik, 13. august 2011
* Morgenbladet.no: Et loddent sveip gjennom evolusjonen anmeldelse av idehistorikeren Trond Berg Eriksen, 12. august 2011
* BT.no: Våpen, bakterier og stål gir forklaringen kronikk av Odd Rambøl i forbindelse med debatten i etterkant av TV-serien Hjernevask, 5. mai 2010 
* NRK.no, *Verdt å vite*: Bokanbefaling av Guns, Germs and Steel, 2001
* Bokomtale: ''Våpen, pest & stål'' – en populærvitenskapelig beretning om menneskehetens historie gjennom 13 000 år, *Stig.Ulfsby.no*
Patrik Sjöland

**Patrik Sjöland** (født 1971) er en svensk profesjonell golfspiller på Europatouren.

## Meritter
### Seire på Europatouren
* 2000 Murphy's Irish Open
* 1998 Italian Open

### Seire på Challenge Tour
* 1995 Open Divonne

## Lagturneringer
* Dunhill Cup (for Sverige): 1996, 1998, 1999, 2000
* World Cup (for Sverige): 1996, 1998, 1999

## Eksterne lenker
*